जीरकपुर| दीक्षांत इंटरनेशनल स्कूल, जीरकपुर के 12वीं ग्रेड के स्टूडेंट्स ने सीबीएसई द्वारा आयोजित परीक्षा में शानदार प्रदर्शन किया है। कक्षा 12वीं में कुल 42 छात्रों ने परीक्षा दी, जिसका परिणाम 100 प्रतिशत रहा है। स्कूल टॉपर निखिता रावल हैं, जो 95.5 प्रतिशत अंकों के साथ पीसीबी साइंस बैच में सबसे ऊपर हैं। पीसीएम टॉपर तनवीर ने 90 प्रतिशत नंबर लिए हैं, जबकि मनप्रीत 92 प्रतिशत नंबर के साथ कॉमर्स में टॉप पर आई हैं और 91 अंकों का स्कोर शुभदायिनी का रहा है।